《余迁泉山城，留侯招游郡圃作此》
唐代·詹敦仁

当年巧匠制茅亭，台馆翚飞匝郡城。万灶貔貅戈甲散，

千家罗绮管弦鸣。柳腰舞罢香风度，花脸妆匀酒晕生。

试问亭前花与柳，几番衰谢几番荣。

作者简介：詹敦仁，字君泽，生于后梁乾化四年（914年）。安溪首任县令，追封靖惠侯。先世河南光州固始人。祖父詹缵随王审知入闽，任前锋兵马使，后退居仙游县植德山下。父詹世隆，兵曹录事参军。《全唐诗》、《全唐诗补编》共存其诗十九首，《全唐文》、《唐文拾遗》共存其文二篇。生平事迹见《十国春秋》卷九七。